અતિની ગતિ નહીં. કોઈ પણ બાબતનો અતિરેક થાય ત્યારે તેનું નુકસાન જ થતું હોય છે. આ જ રીતે કોઈ બાબત અલ્પ પ્રમાણમાં હોય ત્યારે તેનું પણ નુકસાન થતું હોય છે. આ તત્ત્વજ્ઞાન આપણને શ્રીમદ્ ભગવદ્ ગીતામાંથી મળે છે. પરંતુ આરોગ્યની દ્રષ્ટિએ પણ આ વાત એટલી જ સાચી છે. વિટામીન એની જ વાત લો ને. નવા સંશોધન મુજબ, વિટામીન એ વધુ પ્રમાણમાં લેવામાં આવે તો તેનાથી હાડકાંની જાડાઈ ઘટી જાય છે. તેના કારણે હાડકાં નબળાં પડી જાય છે. બટકણાં થઈ જાય છે. તેમાં સરળતાથી ફ્રૅક્ચર થઈ શકે છે.